### Beslutning

Økonomiudvalgets indstilling godkendt.

### Sagsfremstilling

## Resume og sagens baggrund

i forbindelse med afvikling af Kommune- og Regionsrådsvalget den 18. november 2025 har et af kommunens faste valgsteder, Løve Skole, meddelt, at skolen ikke længere har mulighed for at være valgsted, da skolen fremadrettet selv skal bruge gymnastiksalen og Aula som SFO lokaler. Det betyder at der skal findes et andet afstemningssted for dette afstemningsområde til fremtidige valg.

## Indstillinger

Kommunaldirektøren indstiller at:

1. Løve Skole ikke længere benyttes som fast valgsted i [adresse].
2. At valgsted Løve Skole og valgsted [adresse] lægges sammen til et fast valgsted ved fremtidige valg i [adresse] og valgstedet tildeles navnet "Høng".

## Behandling

Direktionen, Seniorrådet, Økonomiudvalget, Kommunalbestyrelsen.

## Sagsfremstilling

Kommunalbestyrelsen besluttede i 2022, at det faste valgsted i Høng blev ændret fra [adresse] til [adresse].

[adresse] har hensigtsmæssige adgangsforhold, som også er egnet for handicappede og gangbesværede. Det samme gør sig gældende for toiletfaciliteterne. Samtidig er der også god plads på gangene og der kan åbnes op fra hallen til gangarealet, som dermed kan give mere plads. Indretningen i [adresse] giver desuden fine muligheder for at skabe et hensigtsmæssigt flow i forbindelse med stemmeafgivelsen. [adresse] har kapacitet til, at antallet af vælgere fra [adresse] flyttes til [adresse] ved nedlæggelse af valgstedet Løve Skole.

Flytning af valghandlingen fra Løve Skole til [adresse] vil også give færre udfordringer i forhold til de valghandlinger, som afholdes på skoledage, hvor der skal tages hensyn til såvel elever som personale på [adresse].

Afstanden mellem de to valgsteder Løve Skole og [adresse] er 4 km. Det vurderes ikke at give væsentlige uhensigtsmæssigheder for vælgerne.

Sammenlægning af de 2 valgsteder vil betyde, at der skal findes færre valgtilforordnede. Administrationen har ved de seneste valg haft udfordringer med, at de politiske partier ikke har kunne skaffe det fornødne antal valgtilforordnede.  Samtidig vil forplejningen på valgdagen foregå i [adresse] og skal ikke bringes ud til Løve Skole.

Alternativ mulighed for valgsted vil være [adresse]. Ulempen ved at have forsamlingshus som fast valgsted er, at forsamlingshuset kan være optaget af private arrangementer. Det vil betyde, at der skal findes et alternativt afstemningssted i disse situationer.

## Økonomiske konsekvenser

Der vil være en lille mindreudgift til valgdiæter og forplejning ved sammenlægning af de to valgsteder.

### Sagens forløb

28/04/2025 Direktionen
Anbefales.
19/05/2025 Seniorrådet
Anbefales.

Afbud: Kenny Laursen, Jim Knudsen

21/05/2025 Økonomiudvalget
Økonomiudvalget anbefaler, at valgstedet på [adresse] flyttes til [adresse].